Slika na kojoj se prikazuje logotip

Opis je automatski generiran

**PUTUJEMO ZELENIM POLJIMA ZNANJA - ERASMUS+ PROJEKT**

Slika na kojoj se prikazuje tekst

Opis je automatski generiranSlika na kojoj se prikazuje tekst

Opis je automatski generiran

**DISEMINACIJA ERASMUS+ PROJEKTA Putujemo zelenim poljima znanja –“Traveling through the green fields of knowledge“ (broj projekta 2022-1-HR01-KA122-VET-000078198)**

Dana 15.3.2023. u Srednjoj školi Vrbovec je predstavljena provedena mobilnost učenika kroz Erasmus + projekt Putujemo zelenim poljima znanja -“Traveling through the green fields of knowledge“ ( broj projekta 2022-1-HR01-KA122-VET-000078198) u Irskoj te ostvareni rezultati mobilnosti svim zainteresiranim zaposlenicima te učenicima škole. Učenici zanimanja kuhar i prodavač te ekonomist su bili na mobilnosti kroz dva tjedna gdje su proveli svoje vrijeme obavljajući praktičnu nastavu i iskustveni rad. Provedenu mobilnost su predstavile članice projektnog tima Mirjana Pušić, koordinatorica projekta Marijana Radić te članice projektnog tima Silvija Gašpar i Jasna Dobrotić. Učenici zanimanja prodavač Ivan Radić i Anamarija Tunić, učenici zanimanja kuhar Lana Brnadić i Andrija Halamić te učenice zanimanja ekonomist Nives Biškupec i Lara Havoić su predstavili svoju praktičnu nastavu, iskustveni rad, doživljaje, upoznavanje i razgled Dublina, Howtha i Braya, iskustva i način života tijekom boravka u Irskoj. Nastavnice koje su s učenicima bile u pratnji tijekom mobilnosti, profesorice Radić, Gašpar i Dobrotić, predstavile su rezultate anonimne ankete provedene među učenicima nakon povratka s mobilnosti koja potvrđuje uspješnost provedbe mobilnosti. Za sve zaposlenike škole bila je pripremljena zakuska s irskim jelima u zbornici te prikaz mobilnosti kroz fotografije na plakatu. Slasne zalogaje pripremili su naši učenici zanimanja kuhar koji su se vratili s mobilnosti, a njihov rad u praktikumu je mentorirao stručni učitelj kuharstva Zdravko Benedik. Kako je sve izgledalo, pogledajte u našim fotografijama!

Tekst pripremila prof. Jasna Dobrotić















